|  |
| --- |
| **Objekta higiēniskais novērtējums** |
| Valmierā |

|  |
| --- |
| 18.08.2022 |

|  |
| --- |
| 1. **Objekta nosaukums:** Bērnu dienas nometne |
| 1. **Objekta īpašnieks:** Nometnes organizētājs – biedrība “Valmieras Futbola klubs”, reģ. Nr. 50008027931, Sporta iela 2, Valmiera, Valmieras novads, LV-4201 |
| 1. **Objekta adrese:** Valmieras Olimpiskais centrs, Čempionu iela 2, Valmiera, Valmieras novads, LV-4201 |
| 1. **Novērtēšanu veica:** 12.01.2022., vides veselības analītiķe Dina Līte – Zaķe, 13.07.2022., vides veselības analītiķe Silvija Švalkovska |
| 1. **Novērtēšanā piedalījās:** SIA “Aimasa” būvdarbu vadītājs Jānis Dreimanis, Ledus un sporta halles administratore Līva Līga Zaķe |
| 1. **Konstatēts:**   **6.1. Vispārīgās ziņas par objektu/ objekta raksturojums**  Bērnu dienas atvērtā nometne tiks organizēta Valmieras Olimpiskajā centrā. Dalībnieku vecums nometnē no 9 līdz 13 gadiem; maksimālais dalībnieku skaits – līdz 50.  Nometnes laikā nodarbības notiks futbola stadionā. Zem tribīnēm ir divas telpu grupas ar sportistu ģērbtuvēm, dušām un tualetēm, viena telpu grupa ar treneru ģērbtuvēm, dušas telpu ar divām dušas ierīcēm un tualetes telpu ar roku mazgātni un klozetpodu, viena atsevišķa treneru telpa bez ģērbtuvēm, vīriešu un sieviešu apmeklētāju tualetes ar priekštelpām un viena tualete ar vides pieejamību, starp telpu grupām gaitenis ar galveno ieeju zemtribīņu telpās un izeju uz futbola laukumu un tribīnēm. Lietus gadījumā plānotās lekcijas notiks sporta halles mācību klasē/konferenču zālē, kam blakus ir pieejama vīriešu tualete, kur ir divi klozetpodi, klozetpods cilvēkiem ar kustību traucējumiem, trīs pisuāri un divas roku mazgātnes; sieviešu tualete, kur ir trīs klozetpodi, klozetpods cilvēkiem ar kustību traucējumiem un divas roku mazgātnes.  Valmieras Olimpiskajā centrā ir iespējams ievērot personīgo higiēnu – nodrošināti roku mazgāšanas un nosusināšanas līdzekļi, tualetes papīrs. Telpu sastāvs, platība un sanitāri higiēniskais stāvoklis atbilst higiēnas prasībām un nometnes programmai. Ēdināšanu nodrošinās PVD reģistrēts uzņēmums.  **6.2. Iekštelpu virsmu apdare**  Telpu apdares materiāli ir atbilstoši telpu funkcijai un higiēnas prasībām; ir viegli kopjami un dezinficējami. Grīdas segums visās telpās ir līdzens.  **6.3. Apgaismojums**  Dabiskais un mākslīgais; novērtējot vizuāli – nodrošināta atbilstība pastāvošajām prasībām.  **6.4. Siltumapgāde**  Centralizēta.  **6.5. Gaisa apmaiņa**  Zemtribīņu telpās ir divas pieplūdes/nosūces ventilācijas sistēmas ar siltā gaisa rekuperāciju (plākšņu rekuperācijas iekārtas), kas apkalpo ģērbtuvju telpas un tehniskās telpas, nodrošina gaisa pieplūdi dušu un tualešu telpām; atsevišķas nosūces ventilācijas ir dušu un tualešu telpās un treneru/tiesnešu ģērbtuvju dušas un tualetes telpās. Sporta halles konferenču zālē ir pieplūdes/nosūces ventilācijas sistēma; tualešu telpās ir piespiedu nosūces ventilācija.  **6.6. Ūdens apgāde**  Centralizēta – Valmieras pilsētas ūdensapgādes sistēma; nodrošināta aukstā un karstā ūdens padeve. Karstā ūdens sagatavošana no siltummezgla  **6.7. Kanalizācijas sistēma**  Centralizēta – pieslēgums pie Valmieras pilsētas inženiertehniskajiem tīkliem.  **6.8. Teritorijas labiekārtošana**  Teritorija ir labiekārtota. Nodrošināta sadzīves atkritumu savākšana atbilstoši higiēnas prasībām.  **6.9. Vides pieejamība**  Netiek vērtēts  **6.10. Riska faktoru novērtēšana un cita informācija**  Telpu uzkopšanu veiks Valmieras Olimpiskā centra darbinieki. |
| **7**. **Slēdziens**  **Valmieras Olimpiskais centrs, Čempionu ielā 2, Valmierā, Valmieras novadā atbilst higiēnas prasībām.** |
| 1. **Rekomendējamie pasākumi**   **8.1.** Nodrošināt Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” prasību izpildi.  **8.2.** Nodrošināt Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” prasību izpildi.  **8.3.** Nometņu darbības laikā ievērot Valsts izglītības satura centra “Vadlīnijas piesardzības pasākumiem bērnu nometņu organizētājiem” vai aktuālos piesardzības pasākumus, ja tādi tiks rekomendēti gada laikā pēc Atzinuma saņemšanas.  **8.4.** Sekot līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu.  **8.5.** Ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā. |

|  |  |
| --- | --- |
| Sabiedrības veselības departamenta  Vidzemes kontroles nodaļas vadītājs | Kalvis Latsons |

|  |
| --- |
| Silvija Švalkovska, 64281130 |
| silvija.svalkovska@vi.gov.lv |